UAB „Plungės vandenys“ paramos teikimo tvarkos aprašo
Priedas Nr. 3

PARAMOS TEIKIMO SUTARTIS Nr.______
_____ m. ______________ d.
Plungė

	UAB „Plungės vandenys“, įmonės kodas 169845485, buveinė: Medelyno g. 41, Noriškių k., Plungės r., atstovaujama bendrovės direktoriaus Mindaugo Vauko, veikiančio pagal bendrovės įstatus (toliau – Paramos teikėjas),
ir
	(Paramos gavėjo pavadinimas), juridinio asmens kodas ____________, buveinė: _____________, atstovaujama _________________, veikiančio/-ios pagal _______________, (toliau – Paramos gavėjas) toliau kartu vadinamos Šalimis, o kiekviena atskirai – Šalimi, sudarė šią sutartį (toliau – Sutartis):
1. SUTARTIES DALYKAS
1.1. Paramos teikėjas, vadovaudamasis Lietuvos Respublikos labdaros ir paramos įstatymu (toliau – LPĮ) bei bendrovės paramos teikimo tvarkos aprašu (toliau – Aprašas), įsipareigoja suteikti neatlygintinai [nurodyti paramos dalyką – pinigines lėšas, kitą turtą, suteikti paslaugas] Paramos gavėjui (toliau – Parama), o Paramos gavėjas įsipareigoja priimti Paramą, naudoti ją LPĮ ir Aprašo nustatyta tvarka bei vykdyti kitus įsipareigojimus, nustatytus šioje Sutartyje. 
1.2. Parama suteikiama tikslingai šiam projektui / veiklai įgyvendinti: [Projekto pavadinimas ir trumpas tikslas].

2. PARAMOS TEIKĖJO ĮSIPAREIGOJIMAI IR TEISĖS
2.1. Paramos teikėjas įsipareigoja per 10 (dešimt) darbo dienų nuo šios sutarties pasirašymo dienos [nurodyti atitinkamai pagal paramos dalyką: pervesti paramos lėšas į Paramos gavėjo nurodytą banko sąskaitą; perduoti Paramos gavėjui (nurodyti turtą, prekes); suteikti Paramos gavėjui (nurodyti paslaugas)].
2.2. Paramos teikėjas turi teisę iš Paramos gavėjo gauti informaciją, dokumentus apie Paramos panaudojimą.
2.3. Paramos teikėjas privalo ne vėliau kaip per 1 (vieną) mėnesį nuo Paramos suteikimo interneto svetainėje www.plungesvandenys.lt skelbti informaciją apie suteiktą Paramą.
2.4. Paramos teikėjas įstatymų nustatyta tvarka įsipareigoja teikti informaciją apie suteiktą Paramą Valstybinei mokesčių inspekcijai prie Lietuvos Respublikos finansų ministerijos ar kitoms institucijoms.

3. PARAMOS GAVĖJO ĮSIPAREIGOJIMAI IR TEISĖS
3.1. Paramos gavėjas pareiškia, kad jis turi teisę gauti Paramą Lietuvos Respublikos teisės aktuose nustatyta tvarka ir patvirtina, kad turi Juridinių asmenų registro tvarkytojo nustatyta tvarka įregistruotą Paramos gavėjo statusą.
3.2. Paramos gavėjas įsipareigoja:
3.2.1. gautą Paramą naudoti atsakingai šioje Sutartyje nustatytam Paramos panaudojimo projekto įgyvendinimui ir laikantis šioje Sutartyje nustatytos Paramos panaudojimo tvarkos, laiku teikti ataskaitas ir kitą su Paramos lėšų panaudojimu susijusią informaciją;
3.2.2. komunikuodamas apie gautą Paramą renginiuose, leidiniuose, informaciniuose pranešimuose, savo interneto svetainėje (jei turi) ir kitaip viešinti informaciją apie gautą paramą ir nurodyti Paramos teikėją kaip subjektą, suteikusį Paramą;
3.2.3. atlyginti visus Paramos teikėjo patirtus nuostolius, jei tokie atsirastų dėl netinkamo Paramos naudojimo, viešinimo, klaidingų, netinkamų ataskaitų pagal šią Sutartį pateikimo ar dėl kitų Paramos gavėjo šioje Sutartyje numatytų pareigų nevykdymo;
3.2.4.  informuoti Paramos teikėją, jeigu per 1 (vienerius) kalendorinius metus nuo Paramos suteikimo Paramos gavėjui panaikinamas Paramos gavėjo statusas;
3.2.5.  per 30 kalendorinių dienų po paramos panaudojimo Paramos teikėjui pateikti Paramos panaudojimo ataskaitą (Aprašo Priedas Nr. 2, toliau – Ataskaita) apie suteiktos Paramos panaudojimą ir Paramos tikslų įgyvendinimą. 

4. PARAMOS PANAUDOJIMO PRIEŽIŪRA
4.1.  Paramos gavėjas įsipareigoja panaudoti Paramą šioje Sutartyje numatytomis sąlygomis ir tvarka iki [nurodoma data].
4.2. Jei dėl pasikeitusių objektyvių aplinkybių nėra galimybės panaudoti Paramos šioje Sutartyje nustatytomis sąlygomis ir tvarka, Paramos gavėjas įsipareigoja per 5 (penkias) darbo dienas nuo tokių aplinkybių paaiškėjimo dienos apie tai informuoti Paramos teikėją ir per 30 (trisdešimt) kalendorinių dienų nuo Paramos teikėjo informavimo grąžinti suteiktą ir nepanaudotą Paramą.
4.3. Jei Parama ar jos dalis naudojama ne pagal paskirtį – ne Sutarties 1.2 punkte numatytam projekto įgyvendinimui ir/ ar nesilaikant Sutartyje numatytų Paramos panaudojimo sąlygų ir tvarkos, tai laikoma esminiu Sutarties pažeidimu ir su Paramos gavėju Paramos sutartis nutraukiama vienašališkai, Paramos teikėjui nesikreipiant į teismą. Tokiu atveju Paramos gavėjas įsipareigoja per 30 (trisdešimt) kalendorinių dienų nuo Paramos teikėjo pareikalavimo gavimo grąžinti Paramos teikėjui visą suteiktą Paramą. Paramos gavėjas 3 (trejus) metus nuo Paramos pilno grąžinimo Paramos teikėjui negalės dalyvauti teikiant paraiškas Paramos teikėjui dėl Paramos skyrimo bet kokiems projektams.
4.4. Paaiškėjus aplinkybėms apie Paramos gavėjo Paraiškoje ar su ja susijusiuose dokumentuose Paramos teikėjui pateiktą melagingą, tikrovės neatitinkančią informaciją, taip pat aplinkybėms, darančioms ar galinčioms daryti Paramos skyrimą ir (ar) panaudojimą neteisėtu ar keliančioms potencialią riziką Paramos teikėjo reputacijai (pvz., teismų civilinėse, administracinėse ar baudžiamosiose bylose priimti sprendimai Paramos gavėjo atžvilgiu dėl ankstesnių pažeidimų, susijusių su netinkamu Paramos panaudojimu, taip pat sukčiavimu ar kitomis panašaus pobūdžio korupcinėmis, kitomis nusikalstamomis veikomis, informacija viešoje erdvėje apie galimai netinkamą Paramos gavėjo veiklą, kuri gali turėti tiesioginės ar netiesioginės neigiamos įtakos gerai Paramos teikėjo reputacijai ar ją sumenkinti, netinkamą Paramos gavėjo ar jo vadovybės elgesį (veiklą), kuri gali kelti riziką dėl galimybės pasiekti Paramos teikėjo Paramos gavėjui nustatytus Paramos panaudojimo tikslus ar sąlygas, ir pan.), tai yra laikoma esminiu Sutarties pažeidimu, ir Paramos sutartis su Paramos gavėju nutraukiama vienašališkai, Paramos teikėjui nesikreipiant į teismą. Tokiu atveju Paramos gavėjas įsipareigoja per 30 (trisdešimt) kalendorinių dienų nuo Paramos teikėjo pareikalavimo gavimo grąžinti visą suteiktą Paramą Paramos teikėjui. Paramos gavėjas 3 (trejus) metus nuo Paramos pilno grąžinimo Paramos teikėjui negalės dalyvauti teikiant paraiškas Paramos teikėjui dėl Paramos skyrimo bet kokiems projektams.
4.5. Paramos gavėjas kartu su Ataskaita Paramos teikėjui pateikia Paramos panaudojimą pagrindžiančius dokumentus (kopijas): sąskaitas, mokėjimų pavedimus, kasos kvitus, sutartis, sprendimus ir pan. dokumentus. Paramos gavėjas savo nuožiūra gali pridėti papildomą medžiagą, pagrindžiančią Paramos panaudojimą.
4.6. Paramos gavėjui iki Sutarties 4.5 punkte nustatyto termino nepateikus Ataskaitos, tai laikoma esminiu Sutarties pažeidimu, ir Paramos gavėjas įsipareigoja per 30 (trisdešimt) kalendorinių dienų nuo Paramos teikėjo pareikalavimo gavimo grąžinti Paramos teikėjui visą suteiktą Paramą. Paramos gavėjas 3 (trejus) metus nuo termino, kai Paramos suma turėjo būti grąžinta Paramos teikėjui, negalės dalyvauti teikiant paraiškas Paramos teikėjui dėl Paramos skyrimo bet kokiems projektams.
4.7.  Jei Paramos teikėjo vertinimu Ataskaita ir prie jos pridedami dokumentai nepagrindžia visos Paramos gavėjui išmokėtos Paramos sumos panaudojimo, tai Paramos teikėjas iš Paramos gavėjo paprašo papildomos informacijos, dokumentų, o Paramos gavėjas juos pateikia per 5 (penkias) darbo dienas nuo tokio prašymo gavimo dienos. Tuo atveju, jei Paramos gavėjas Paramos teikėjo prašomos papildomos informacijos, dokumentų nepateikia nustatytu terminu arba pateikta informacija, dokumentai, Paramos teikėjo vertinimu, yra nepakankami (t. y. neįrodo/ nepagrindžia išmokėtos Paramos sumos panaudojimo Sutartyje nustatyta tvarka), tai tokia situacija prilyginama Ataskaitos nepateikimui ir taikomos Sutarties 4.6 punkte nurodytos pasekmės.

5. ASMENS DUOMENŲ APSAUGA

5.1. Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis.
5.2. Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

6. NENUGALIMA JĖGA (force majeure)

6.1. Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
6.1.1. [bookmark: part_a31aaf51dd06453fb5f967e5be6a4225]dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo” patvirtintų taisyklių nuostatos;
6.1.2. [bookmark: part_2a128f5ae586419da6297b1c6b1b09ca]dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.
6.2. [bookmark: part_bffc760e1e1c4365a60852c34c420590]Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 5 (penkias) dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas.
6.3. [bookmark: part_6f47f5f0632c4ccb962520bcd6d381aa]Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
6.4. [bookmark: part_d80a639c992d4cb6aee2609697714bcc]Jeigu nenugalimos jėgos (force majeure) aplinkybės tęsiasi ilgiau negu 1 (vieną) mėnesį nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai šaliai prieš 5 (penkias) darbo dienas. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams.

7. SUTARTIES GALIOJIMAS, KEITIMAS, NUTRAUKIMAS 

7.1. Ši Sutartis įsigalioja nuo jos pasirašymo momento ir galioja iki visiško šia Sutartimi prisiimtų įsipareigojimų įvykdymo. 
7.2. Sutartis gali būti pakeista ar papildyta abiejų Šalių rašytiniu susitarimu. Šalių rašytinis susitarimas dėl Sutarties pakeitimo pridedamas prie Sutarties kaip priedas ir yra neatskiriama Sutarties dalis.
7.3. Sutartis gali būti nutraukta rašytiniu Šalių susitarimu arba vienos iš Šalių iniciatyva, apie Sutarties nutraukimą įspėjus rašytiniu pranešimu kitą Šalį ne mažiau kaip prieš 30 (trisdešimt) kalendorinių dienų.
7.4. Šalys susitaria, kad vienašalio Sutarties nutraukimo atveju taikomos tokios taisyklės: 
7.4.1.  jei Paramos sutartis nutraukiama dėl Paramos gavėjo kaltės, Paramos gavėjas per 30 (trisdešimt) kalendorinių dienų įsipareigoja Paramos teikėjui grąžinti gautą Paramą;
7.4.2.  jei Paramos gavėjas nutraukia Paramos sutartį nesant Paramos teikėjo kaltės, Paramos gavėjas per 30 (trisdešimt) kalendorinių dienų įsipareigoja Paramos teikėjui grąžinti gautą Paramą;
7.4.3.  jei Paramos teikėjas Paramos sutartį nutraukia nesant Paramos gavėjo kaltės arba Paramos gavėjas nutraukia Paramos sutartį dėl Paramos teikėjo kaltės, Paramos teikėjas Paramos gavėjui atlygina dokumentais pagrįstus tiesioginius nuostolius, patirtus vykdant šioje Sutartyje numatytus įsipareigojimus Paramos teikėjui. Šalys susitaria, kad tokie tiesioginiai nuostoliai negali viršyti Sutarties 1.1 punkte nurodytos Paramos sumos. Paramos teikėjas įsipareigoja tokius tiesioginius nuostolius Paramos gavėjui atlyginti per 30 (trisdešimt) kalendorinių dienų nuo tiesioginius nuostolius pagrindžiančių dokumentų gavimo;
7.4.4.  Nuostoliai, padaryti Šalių viena kitai, atlyginami teisės aktų nustatyta tvarka, nebent šioje Sutartyje nurodyta kitaip.

8. KITOS SĄLYGOS
8.1. Sutarčiai taikoma Lietuvos Respublikos teisė. Visi nesutarimai, kilę tarp Šalių dėl šios Sutarties, sprendžiami derybų būdu, o nepavykus susitarti per 1 (vieną) kalendorinį mėnesį – Lietuvos Respublikos teisės aktų nustatyta tvarka Lietuvos Respublikos teismuose.
8.2. Visi Sutartyje numatyti, su Sutarties vykdymu susiję pranešimai ir Ataskaitos turi būti siunčiami elektroniniu paštu Sutartyje nurodytais Šalių adresais:
8.2.1.  Paramos teikėjo atstovas: [pareigos, vardas pavardė, el.p., tel nr.];
8.2.2.  Paramos gavėjo atstovas: [pareigos, vardas pavardė, el.p., tel nr.].
8.3. Šalys privalo raštu informuoti viena kitą ne vėliau kaip per 5 (penkias) darbo dienas apie pasikeitusius savo rekvizitus, kontaktinius asmenis. Šalis, neinformavusi apie savo rekvizitų pasikeitimą, prisiima bet kokią su tuo susijusią riziką, o visi pranešimai, prašymai, pareikalavimai ir kitokie dokumentai, išsiųsti paskutiniu žinomu Šalies elektroninio pašto ar buveinės adresu (siuntimo būdo pasirinkimo teisė priklauso dokumentą ar informaciją siunčiančiai Šaliai), laikomi išsiųstais ir įteiktais tinkamai.
8.4. Paramos gavėjas negali vienašališkai perleisti teisių ir pareigų, numatytų šia Sutartimi, jokiems kitiems asmenims. Paramos teikėjas savo vidaus teisės aktų nustatyta tvarka turi teisę vienašališkai, be atskiro Paramos gavėjo sutikimo, perleisti visas teises ir pareigas pagal šią Sutartį Paramos teikėjo pasirinktiems tretiesiems asmenims.

PARAMOS TEIKĖJAS                                                                         PARAMOS GAVĖJAS
UAB „Plungės vandenys“                                                                       Paramos gavėjo pavadinimas
Medelyno g. 41, Noriškių k., Plungės r.                                                  Adresas
Įmonės kodas: 169845485                                                                       Įmonės kodas
PVM mokėtojo kodas: LT698454811                                                      PVM mokėtojo kodas:
A. s. Nr.. LT837300010002560817                                                          A.s. Nr.
Swedbank  AB, 73000                                                                             Banko pavadinimas, kodas
Tel. Nr. +370 448 51483                                                                          Tel. Nr.
El. p. info@plungesvandenys.lt                                                               El.p.

_______________________                                                                _____________________
Direktorius                                                                                             Pareigos
Mindaugas Vaukas                                                                                 Vardas Pavardė
 
